# Приложение №3

ПРОЕКТ!

# ДОГОВОР

**№ …….…..…./…………..**

Днес, г. в гр.София между:

**„БДЖ - ТОВАРНИ ПРЕВОЗИ” ЕООД**, със седалище и адрес на управление: гр. София - 1080, Столична община, район "Средец", ул. “Иван Вазов” № 3, вписано в Търговския регистър при Агенцията по вписванията с ЕИК: 175403856, представлявано от управителя инж. Любомир Симеонов Илиев, наричано по-долу за краткост

# „ВЪЗЛОЖИТЕЛ”

и

........................................., със седалище и адрес на управление:

......................................................................................................................, вписано в Търговския

регистър при Агенция по вписванията с ЕИК : .........................., представлявано от

.................................................................., наричан по-нататък за краткост **„ИЗПЪЛНИТЕЛ”,**

# на основание чл. 194, ал. 1 от Закона за обществени поръчки, /ЗОП/, след проведена обществена поръчка при условията и по реда на Глава двадесет и шеста от ЗОП, чрез събиране на оферти с обява и въз основа на утвърден, от Управителя на „БДЖ–Товарни превози” ЕООД, Протокол от 2018г.

**от работата на комисията, назначена със заповед № …..…/… 2018г. на Управителя на**

**„БДЖ–Товарни превози” ЕООД, за разглеждане, оценка и класиране на офертите, се сключи настоящият договор за изпълнение на обществената поръчка, при следните условия:**

**І. ПРЕДМЕТ НА ДОГОВОРА**

**Чл. 1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши„Доставка на 340 броя оловни стартерни акумулаторни батерии 12V/165 Ah за дизелови локомотиви серии 06, 07, 55, 52, 51 и за електрически локомотиви серия 40 от локомотивния парк на „БДЖ – Товарни превози” ЕООД за периода до края на 2018 г.”, съгласно „Технически изисквания за доставка на оловни стартерни акумулаторни батерии 12V/165 Ah за дизелов и електрически тягов подвижен състав” - Приложение № 2, и Техническа спецификация за доставка на оловни стартерни акумулаторни батерии 12V/165 Ah”– Приложение № 1 .

# ІІ. СРОК И МЯСТО НА ДОСТАВКА

**Чл.2.(1)** Настоящият договор се сключва за срок от 3 /три/месеца, считано от датата на подписването му от страните.

**(2)** Доставката на 340 броя оловни стартерни акумулаторни батерии 12V/165 Ah за дизелови локомотиви серии 06, 07, 55, 52, 51 и за електрически локомотиви серия 40 от локомотивния парк на „БДЖ – Товарни превози” ЕООД се осъществява на една партида до 30 дни след сключване на договора, в склад на локомотивно депо Русе;

**(3)** Предаването и приемането на акумулаторните батерии се извършва в склад на ВЪЗЛОЖИТЕЛЯ, посочен в ал.2 и се удостоверява с подписан от оправомощени представители на двете страни приемо-предавателен протокол, в който се описва тип на доставените оловни стартерни акумулаторни батерии наименование, дадено от производител, предназначение, количество и придружаващите ги документи, посочени в ал.5.

**(5)** На предаване и приемане подлежат само акумулаторни батерии, които са в съответствие по вид и количество на договореното и са придружени с посочените документи както следва:

- сертификати за качество или други еквивалентентни документи, издадени от производителя;

- протокол/и от проведени изпитания на предлаганите акумулаторни батерии, гаранционни свидетелства, инструкции за експлоатация и техническо обслужване;

- гаранционни карти.

**(6)** За дата на доставка се счита датата на подписване на приемо-предавателен протокол от оправомощени представители на двете страни.

# ІII. ЦЕНИ И УСЛОВИЯ НА ПЛАЩАНЕ

**Чл.3.(1)** ВЪЗЛОЖИТЕЛЯТ се задължава да заплати на ИЗПЪЛНИТЕЛЯ за доставката цена, посочена в Ценовото предложение на ИЗПЪЛНИТЕЛЯ – Приложение №3, неразделна част от този договор.

**(2)** Цената е DDP съгласно INCOTERMS 2011 и включва опаковка, маркировка, транспорт, застраховки и мито, като същата не подлежи на промяна по време на изпълнение на договора.

**(3)** Общата стойност на договора за възлиза на ………../…………/ лева без ДДС

**Чл.4.(1)** Плащането се извършва по банков път в лева в срок до 30 /тридесет/ дни след доставката на оловни стартерни акумулаторни батерии и предоставяне на необходимите документи за извършване на плащане, а именно:

* оригинална фактура, издадена на името на ”БДЖ – Товарни превози” ЕООД, с адрес е гр. София - 1080, ул. “Иван Вазов” № 3 с МОЛ – инж. Любомир Илиев – Управител, съдържаща номер и предмет на договора за доставка.
* приемо-предавателен протокол за извършена доставка, подписани от оправомощени представители на двете страни;
* документите по чл.2, ал.5 от този договор.

На плащане подлежат само приетите от ВЪЗЛОЖИТЕЛЯ количества акумулаторни батерии.

**(2)** Плащането ще се извърши от ВЪЗЛОЖИТЕЛЯ по банков път по сметката на ИЗПЪЛНИТЕЛЯ в банка .............., клон............, IBAN: ……………, BIC :………, титуляр:…….

**(3)** Адресът, на който трябва да се предоставят документите за извършване на плащането: гр. София - 1080, ул. “Иван Вазов” № 3, ”БДЖ – Товарни превози” ЕООД, отдел „Ремонт на локомотиви”.

**ІV. КАЧЕСТВО, ГАРАНЦИИ И РЕКЛАМАЦИИ**

**Чл. 5. (1)** Доставените акумулаторни батерии трябва да съответстват по предназначение, технически параметри и качество на:

- Техническа спецификация за доставка на оловни стартерни акумулаторни батерии 12V/165 Ah”– Приложение № 1

- „Технически изисквания за доставка на оловни стартерни акумулаторни батерии 12V/165 Ah” за дизелов и електрически тягов подвижен състав” - Приложение 2.

**(2)** Доставенитеакумулаторни батерии се придружават от сертификати за качество на български език.

**(3)** Акумулаторните батерии се доставят опаковани в стандартна опаковка на завода производител, обичайна за този вид стока и изключваща евентуални повреди при транспортирането. Всяка опаковка да се обозначава с етикет с фирмената марка на производителя и описание на стоката с посочени означения.

**(4)** Гаранционният срок на акумулаторните батерии е не по-малък от 24 месеца от датата на въвеждане в експлоатация, но не повече от 27 месеца от датата на доставка и е съгласно Техническото предложение на Изпълнителя – Приложение № 3.

**(5)** Рекламации във връзка с количеството на изделията се правят в момента на получаването им и се удостоверяват с приемно-предавателния протокол, подписан от оправомощени представители на страните.

**(6)** В гаранционния срок **ВЪЗЛОЖИТЕЛЯТ** има право да предявява рекламации, свързани с качеството, което да отговаря на стандартите, по които е произведено съответното изделие, както и за скрити дефекти, и отклонения от изискванията на ВЪЗЛОЖИТЕЛЯ.

**(7)** Рекламациите по ал.6 се правят с двустранно подписан протокол между оправомощени представители на двете страни не по-късно на 1 /един/ месец след изтичане на гаранционния срок, съгласно чл.5, ал.4, раздел IV от настоящия договор, при условие, че са констатирани в рамките на гаранционния срок.

**(8)** За разглеждането и съставянето на протоколите по ал.5 и ал.7, Изпълнителят е длъжен да се яви до 3 /три/ работни дни от писменото му уведомяване. В случай на неявяване или непостигане на споразумение, рекламацията се удостоверява от независима организация за контрол.

**(9)** Акумулаторните батерии, които са предмет на рекламация от страна на ВЪЗЛОЖИТЕЛЯ се подменят с качествени такива в срок от 5 /пет/ работни дни от датата на предявяване на рекламацията, за сметка на Изпълнителя.

**(10)** В случай на неизпълнение на задълженията по ал.9 некачествените акумулаторни батерии се считат за недоставени и ИЗПЪЛНИТЕЛЯТ дължи възстановяване на стойността на същите, ведно с предвидените в чл.10 от настоящия договор снкции.

**(11)** За подменените при условията на рекламация акумулаторни батерии започва да тече нов гаранционен срок, равен на договорения в чл.5, ал.4 от настоящия договор.

# V. ГАРАНЦИЯ ЗА ИЗПЪЛНЕНИЕ НА ДОГОВОРА

**Чл.6.(1)**. Гаранцията за изпълнение предмета на настоящата обществената поръчка е в размер на ................. лева, която представлява 5 % от общата стойност на договора, с която ИЗПЪЛНИТЕЛЯТ обезпечава изпълнението на задълженията си по този договор за период до един месец след изпълнението на договора.

1. Гаранцията се представя в една от следните форми:

1. банкова гаранция (в оригинал) със срок на валидност един месец след изтичане на срока на договора. При представяне на банкова гаранция за изпълнение на договора, тя трябва да бъде безусловна, неотменяема и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължението си по договора за възлагане на обществената поръчка;

2.парична сума, внесена по банковата сметка на „БДЖ–Товарни превози” ЕООД в: УниКредит Булбанк АД, гр. София, IBAN: BG02 UNCR 7000 1501 0062 61, BIC: UNCRBGSF;

3.застраховка, която обезпечава изпълнението чрез покритие на отговорността на изпълнителя, със срок на валидност един месец след изтичане на срока на договора.

**(3)** Разходите по обслужване на гаранцията за изпълнение на договора се поемат от ИЗПЪЛНИТЕЛЯ**.**

**(4)** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ по договора, включително размера на начислените неустойки и обезщетения.

**(5)** При разваляне на договора от страна на ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, ВЪЗЛОЖИТЕЛЯТ усвоява сумата от гаранцията за изпълнение изцяло, като обезщетение за разваляне на договора.

**(6)** Когато гаранцията за изпълнение е учредена под формата на банкова гаранция, цялата или част от нея се усвоява чрез декларация до съответната банка, че ИЗПЪЛНИТЕЛЯТ е в неизпълнение на договора, без да е необходимо посочване на конкретни обстоятелства или представяне на доказателства.

**(7)** В случай, че Банката, издала гаранцията за изпълнение на договора, се обяви в несъстоятелност или изпадане в неплатежоспособност/свръхзадлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в тридневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯ се задължава да предостави, в срок от 5 работни дни от направеното искане, съответната заместваща гаранция от друга банкова институция.

**Чл.7.(1)** ВЪЗЛОЖИТЕЛЯТ освобождава гаранцията за изпълнение в срок до един месец след прекратяването на договора, приключване на изпълнението на договора и окончателно приемане на доставката в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 4, ал. 2 от този договор;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните, относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

# VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 8. (1)** ВЪЗЛОЖИТЕЛЯТ има право да изисква от ИЗПЪЛНИТЕЛЯ да изпълни качествено и в срок предмета на договора.

1. ВЪЗЛОЖИТЕЛЯТ има право да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в чл. 10 от този договор.
2. ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители
3. ВЪЗЛОЖИТЕЛЯТ има задължение да заплати на ИЗПЪЛНИТЕЛЯ само приетата доставка на оловниакумулаторни батерии.

# VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 9. (1)** ИЗПЪЛНИТЕЛЯТ има право да получи уговорената цена по чл.3, ал.3 при условията и в срока, посочени в настоящия договор.

**(2)** ИЗПЪЛНИТЕЛЯТ се задължава да достави оловните акумулаторни батерии в съответствие с „Техническата спецификация за за доставка на оловни стартерни акумулаторни батерии 12V/165 Ah за дизелов и електрически тягов подвижен състав” – Приложение 1 „Техническата изисквания за доставка на оловни стартерни акумулаторни батерии 12V/165 Ah за дизелов и електрически тягов подвижен състав” и съгласно Техническото си предложение – представляващи съответно Приложение 2 и 3, неразделни части от този договор.

**(3) ИЗПЪЛНИТЕЛЯТ** се задължава да извърши доставката качествено и с необходимата грижа, при условията на този договор.

# 

# VIII. САНКЦИИ

**Чл.10.** При неизпълнение на което и да е от договорните задължения, включително закъснение на доставките, ИЗПЪЛНИТЕЛЯТ дължи неустойка в размер на 0,2% на ден, но не повече от 10% от стойността на неизпълнението или произлезлите от това щети, вреди и пропуснати ползи.

**Чл.11.** ВЪЗЛОЖИТЕЛЯТ има право да приспада начислената по предходната клауза неустойка от гаранцията за изпълнение на договора или от всяко плащане, дължимо на ИЗПЪЛНИТЕЛЯ по този договор.

# 

# IХ.СЪОБЩЕНИЯ

**Чл.12.** Всички съобщения между страните, свързани с изпълнението на настоящия договор са валидни, ако са направени в писмена форма и са подписани от оправомощени представители на ВЪЗЛОЖИТЕЛЯ и ИЗПЪЛНИТЕЛЯ**.**

**Чл.13.** За дата на съобщението се смята:

* датата на предаването – при предаване на ръка на съобщението;
* датата, посочена на обратната разписка – при изпращане по пощата;
* датата на приемането – при изпращане по факс.

**Чл.14.** За валидни адреси за приемане на съобщения, свързани с изпълнението на настоящият договор и предаване на документи се смятат:

# ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

гр. София – 1080 ........................................

ул. „Иван Вазов” № 3 ........................................

„БДЖ - Товарни превози” ЕООД .......................................

Отдел „Ремонт на локомотиви” ………………………….

Лице за контакти: ……………….. ………………………….

Тел.: ……………………………… …………………………

**Чл.15.** При промяна на адреса съответната страна е длъжна да уведоми другата в тридневен срок от промяната. В случай, че някоя от страните не е изпълнила това свое задължение, всички съобщения, изпратени до последният й валиден по договора адрес се считат за надлежно връчени.

# 

# Х. ПРЕКРАТЯВАНЕ НА ДОГОВОРА

**Чл.16. (1)** Настоящият договор се прекратява:

* с изпълнение на неговия предмет;
* по взаимно съгласие на страните, изразено в писмен вид;
* при изтичане на срока на изпълнение на договора;
* по реда на чл. 118 от ЗОП.

1. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

* забави изпълнението на някое от задълженията с повече от 5 (пет) работни дни;
* не изпълни някое от задълженията си по договора;
* използва подизпълнител, без да е декларирал това в офертата си или използва подизпълнител, който не е посочил в офертата си;
* бъде обявен в несъстоятелност или когато е в производство по несъстоятелност, или ликвидация.

1. ВЪЗЛОЖИТЕЛЯТ може да прекрати договора с двуседмично предизвестие, без дължими неустойки и обезщетения и без необходимост от допълнителна обосновка.

# 

# XІ. ДОПЪЛНИТЕЛНИ РАЗПОРЕДБИ

**Чл.17.(1)** В случай, че ИЗПЪЛНИТЕЛЯТ е обявил в офертата си ползване на подизпълнител/ли, то следва да сключи договор/договори за подизпълнение с посочените в офертата му подизпълнител/и в срок от 5 /пет/ дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3 /три/ дневен срок от сключване на договор с подизпълнителя/ите.

**(2)** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**(3)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на предходната алинея.

# XІІ. ЗАКЛЮЧИТЕЛНИ РАЗПОРЕДБИ

**Чл.18.** Страните по настоящия договор ще решават споровете, възникнали относно неговото изпълнение, по взаимно споразумение, а когато това се окаже невъзможно – по съдебен ред.

**Чл.19.** Изменение на сключен договор за обществена поръчка се допуска по изключение, при условията на чл. 116 от ЗОП.

**Чл.20.** За всички неуредени в настоящия договор въпроси се прилага действащото законодателство на Република България.

**Чл.21**. Настоящият договор се състои от 7 /седем/ страници и се състави, подписа и подпечата в два еднообразни екземпляра, по един за всяка от страните.

При съставянето на настоящия договор се представиха следните документи:

1. банкова/парична гаранция/застраховка;
2. документи по чл. 58, ал. 1, т. 1 - 2 от ЗОП;

# Приложения:

1. Техническа спецификация за доставка на оловни стартерни акумулаторни батерии 12V/165 Ah за дизелов и електрически тягов подвижен състав - Приложение № 1;
2. Технически изисквания доставка на оловни стартерни акумулаторни батерии 12V/165 Ah за дизелов и електрически тягов подвижен състав – Приложение №2
3. Копие на Техническо предложение на участника, определен за изпълнител – Приложение

№ 3;

1. Копие на ценово предложение на участника, определен за изпълнител – Приложение № 4;

# ВЪЗЛОЖИТЕЛ: ИЗПЪЛНИТЕЛ:

**Любомир Симеонов Илиев**

*Управител на „БДЖ – Товарни превози” ЕООД*

**Съгласувано с:**

...................................Ваня Флорова

*Главен юрисконсут*

......................................Екатерина Савова

*Директор „Финанси и администрация"*

………………….......инж. Ангел Калинов

*и.д.Директор на дирекция „Ремонт на локомотиви и товарни вагони”*

...................................инж. Сребрин Иванов

*Ръководител отдел „Ремонт на локомотиви”*

...................................инж.Десислава Христова

*и.д.Ръководител отдел „ОПП”*

**Изготвил:**

...................................... Даниела Дойкова

*Гл.експерт „ОПП”*